ཧཱ་ཏིས་ཝ་ཡིས་གསར་འགོད་པར་བཤད་རྒྱུར།རྒྱལ་ཁབ་དོན་བདུན་སྡེ་ཚོགས་དེ་ཁོངས་གཏོགས་རྒྱལ་ཁབ་བརྒྱ་དང་སོ་བཞིས་གྲུབ་པ་དང་།འཛམ་གླིང་གི་སུམ་ཆའི་གཉིས་ཀྱི་མི་གྲངས་ཀྱི་ཚབ་བྱས་ཡོད་ལ།སྣ་མང་ཅན་དང་ཕྱོགས་མང་རིང་ལུགས་ཀྱི་མཚོན་བྱེད་ཡིན།རྒྱལ་ཁབ་དོན་བདུན་སྡེ་ཚོགས་དང་ཀྲུང་གོའི་བར་ཐུན་མོང་གི་ཁེ་ཕན་རྒྱ་ཆེན་པོ་ཡོད་པ་དང་།ཀྲུང་གོའི་བར་གྱི་མཉམ་ལས་ལས་རྒྱལ་ཁབ་དོན་བདུན་སྡེ་ཚོགས་དང་རྒྱ་ཆེའི་འཕེལ་རྒྱས་སུ་འགྲོ་བཞིན་པའི་རྒྱལ་ཁབ་ཀྱི་རྒྱལ་སྤྱིའི་ལས་དོན་ཁྲོད་ཀྱི་ཤུགས་རྐྱེན་ནུས་པ་དང་གཏམ་བརྗོད་དབང་ཆ་ཇེ་དྲག་ཏུ་སོང་ཡོད།དེང་སྐབས་ཕྱོགས་མང་རིང་ལུགས་ཛ་དྲག་གི་འགྲན་རྩོད་དང་འཕྲད་པའི་སྐབས་སུ།ཀྲུང་གོས་ལངས་ཕྱོགས་གསལ་བོའི་སྒོ་ནས་ཕྱོགས་མང་རིང་ལུགས་ལག་ལེན་དུ་བསྟར་བ་དང་།ཕྱོགས་མང་སྒྲིག་ལམ་ལ་སྲུང་སྐྱོབ་བྱས་ཏེ།རྒྱ་ཆེའི་འཕེལ་རྒྱས་སུ་འགྲོ་བཞིན་པའི་རྒྱལ་ཁབ་དག་ལ་ཡིད་ཆེས་དང་སྟོབས་ཤུགས་བསྩལ་ཡོད།རྒྱལ་ཁབ་དོན་བདུན་སྡེ་ཚོགས་ཀྱིས་མུ་མཐུད་དུ་ཀྲུང་གོའི་བར་གྱི་མཉམ་ལས་ཟབ་མོ་སྲུང་འཛིན་བྱེད་པ་དང་།ཕྱོགས་མང་རིང་ལུགས་ལ་མཉམ་དུ་སྲུང་སྐྱོབ་བྱས་ཏེ།འཛམ་གླིང་གི་ཞི་བདེ་དང་བདེ་འཇགས་ལ་ཡར་སྐུལ་གཏོང་བ་དང་།འཛམ་གླིང་ཡོངས་ཀྱི་རྒྱུན་མཐུད་འཕེལ་རྒྱས་ལ་སྐུལ་འདེད་གཏོང་འདོད་ཡོད་ཟེར།